# LUX AUDIENCE AWARD 2024

**Πρόγραμμα προβολών υποψήφιων ταινιών 29 Ιανουαρίου - 2 Φεβρουαρίου**

# Γραφείο του Ευρωπαϊκού Κοινοβουλίου στην Ελλάδα Ξενοφώντος 2, 105 57 Αθήνα

|  |  |  |  |  |  |
| --- | --- | --- | --- | --- | --- |
|  | **Δευτέρα**  **29/01/2024** | **Τρίτη**  **30/01/2024** | **Τετάρτη**  **31/01/2024** | **Πέμπτη**  **01/02/2024** | **Παρασκευή**  **02/02/2023** |
| **17:00** | **Πεσμένα Φύλλα** | **Η αδελφότητα της καπνιστής**  **σάουνας** | **20.000 Είδη Μελισσών** | **Στο Ποταμόπλοιο** | **Στο Γραφείο των**  **Καθηγητών** |

\*Χωρητικότητα αίθουσας: 50 άτομα

Στην επόμενη σελίδα ακολουθούν οι περιλήψεις των ταινιών.

[Δείτε - Ψηφίστε - Κερδίστε!](https://luxaward-rating.europarl.europa.eu/el/)

# Περιλήψεις ταινιών

1. [**20.000 Είδη Μελισσών / 20.000 Species of Bees**](https://lux-award.europarl.europa.eu/el/ongoing-selection-2024/20000-species-of-bees) (παραγωγή: Ισπανία) της Ισπανίδας σκηνοθέτιδας Estibaliz Urresola Solaguren. Η ταινία αφηγείται την ιστορία ενός οκτάχρονου που μπερδεύεται από τον τρόπο που του απευθύνονται οι γύρω του. Κατά τη διάρκεια ενός καλοκαιριού σε ένα σπίτι του χωριού που συνδέεται με τη μελισσοκομία, εξερευνά την προσωπική του ταυτότητα και το φύλο του δίπλα στις γυναίκες της οικογένειάς του, που ταυτόχρονα στοχάζονται τη δική τους θηλυκότητα. (κατάλληλο για άνω των 15 ετών)
2. [**Πεσμένα Φύλλα / Fallen Leaves**](https://lux-award.europarl.europa.eu/el/ongoing-selection-2024/fallen-leaves) (παραγωγή: Φιλανδία & Γερμανία) του Φινλανδού σκηνοθέτη Άκι Καουρισμάκι (Aki Kaurismäki). Δύο μοναχικές ψυχές που αναζητούν την αγάπη συναντιούνται τυχαία ένα βράδυ στο Ελσίνκι. Η συνάντησή τους παρεμποδίζεται από τον αλκοολισμό, τα χαμένα τηλέφωνα, τις παρεξηγήσεις και τη ζωή γενικά, η οποία έχει την ικανότητα να μην είναι πάντα «όπως στις ταινίες». (κατάλληλο για άνω των 12 ετών)
3. [**Στο Ποταμόπλοιο / On the Adamant**](https://lux-award.europarl.europa.eu/el/ongoing-selection-2024/on-the-adamant) (παραγωγή: Γαλλία & Ιαπωνία) του Γάλλου σκηνοθέτη Νικολά Φιλιμπέρ (Nicolas Philibert). Ντοκιμαντέρ για ένα μοναδικό κέντρο ημερήσιας φροντίδας: μια πλωτή κατασκευή στον Σηκουάνα στην καρδιά του Παρισιού. Ενώ επιπλέει, το κέντρο αυτό είναι μια άγκυρα στο χρόνο και στο χώρο για ενήλικες που ζουν με ψυχικές διαταραχές. Η ταινία μας προσκαλεί να επιβιβαστούμε και να γνωρίσουμε τους ασθενείς και τους φροντιστές που δίνουν ζωή στο κέντρο με τον καθημερινό τους αγώνα. (κατάλληλο για όλους)
4. [**Η αδελφότητα της καπνιστής σάουνας / Smoke Sauna Sisterhood**](https://lux-award.europarl.europa.eu/el/ongoing-selection-2024/smoke-sauna-sisterhood)(παραγωγή: Εσθονία, Γαλλία, Ισλανδία) από την Εσθονή σκηνοθέτιδα Άννα Χιντς (Anna Hints). Η ταινία αφηγείται την ιστορία μιας ομάδας γυναικών που συγκεντρώνονται στο ασφαλές σκοτάδι μιας σάουνας για να μοιραστούν τις πιο μύχιες σκέψεις και τα μυστικά τους. Τυλιγμένες στην πυκνή ζέστη του καπνού, απογυμνώνονται για να διώξουν τους φόβους και την ντροπή και να ανακτήσουν τη δύναμή τους. (κατάλληλο για άνω των 15 ετών)
5. [**Στο γραφείο των καθηγητών / Teachers’ Lounge**](https://lux-award.europarl.europa.eu/el/ongoing-selection-2024/the-teachers-lounge)(παραγωγή: Γερμανία) του Γερμανού σκηνοθέτη Ίλκερ Τσατάκ (Ilker Çatak). Η Κάρλα, μια νεαρή και ιδεαλίστρια δασκάλα αποφασίζει να ερευνήσει μια σειρά από ανεξιχνίαστες κλοπές από το σχολείο της. Με τη βοήθεια μιας κρυφής κάμερας, εκθέτει τον κλέφτη, αλλά η αποκάλυψή της ξαφνιάζει τους πάντες και φέρνει την Κάρλα μπροστά σε ένα άλυτο δίλημμα. (κατάλληλο για άνω των 12 ετών)